cyanic-selkie/wikianc huggingface dataset:
Македонско-турски односи
Македонски државјани од турско потекло
Во Македонија живеат 77.959 луѓе од турска националност, што е вкупно 3,85% од целото население на земјата. Турците имаат политичка партија во Македонија, наречена Демократска партија на Турците во Македонија.
Соработка во областа на културата
Соработката во областа на културата помеѓу Македонија и Турција датира од 1995 година, кога била воспоставена со меѓународен договор.
На 22 април 2009 година во Истанбул, на министрите за култура на двете земји потпишале нова програма за соработка во областа на културата за периодот меѓу 2009 и 2011 година. Според програмата, двете земји ќе ја интензивираат соработката во различни сегменти на културата и уметноста. Покрај тоа, земјите-членки ќе ги промовираат Културно-информациските центри - Македонија и Турција во Истанбул во Скопје. По тој повод, македонскиот министер, исто така, најавил дека македонската Влада одлучила да ја обнови куќата на родителите на Мустафа Кемал Ататурк, која се наоѓа во селото Коџаџик во близина на Дебар. Турските власти дозволиле на македонските археолози да направат копија на Александарскиот саркофаг по кое ќе биде изложен во Музејот на Македонија.
Бојан Санковиќ
Бојан Санковиќ (р. во ) — црногорски фудбалер кој моментално игра за унгарскиот прволигаш Ујпешт.
Статистика
Табелата се однесува само на настапи кои ги имал фудбалерот до 3 септември 2014 година.
Црква „Св. Илија“ - Брезово
Свети Илија — помала селска црква во селото Брезово. Црквата се наоѓа покрај патот кон селото Доленци.
Добра Вола (Новодвурски Округ)
Добра Вола (Dobra Wola) — село во општината Нашелск во Новодвурскиот Округ на Мазовското Војводство, средна Полска.
Кајетано Сармиенто
Кајетано Хосе Сармиенто Тунароса (Cayetano José Sarmiento Tunarrosa; р. ) — колумбиски професионален друмски велосипедист, кој вози за UCI World Tour екипата. Роден во Аркабуко, Бојака, Сармиенто се натпреварува како професионалец од 2010, настапувајќи за екипата, пред да се пресели во за сезоната 2012.
Распоред на резултатите на Гранд Тур
СО = се откажал
Ѕвириненски гробишта (Киев)
Ѕвириненските гробишта  (украински: Звіринецьке кладовище) се гробишта кои се наоѓаат во Киев, Украина.
Во самите гробишта некогаш се наоѓала црквата Раѓање на Јован Крстител, која црква постоела од 1715 до 1930-тите, кога била срушена. Долго време, овде биле погребувани жителите на предградијата на Киев. Во 1930 година, на овие гробишта биле пренесени останките на дел од гробовите во Асколдовата могила, која била делумно уништена.
На овие гробишта почиваат:
Во 1975 година бил создаден споменик на влезот од гробиштата во спомен на жртвите од Втората светска војна.
Мадури
Мадури (Μαδουρή) ― мал ненаселен остров во Јонското Море, во близина на Лефкада, Грција. Дел е од општинската единица Еломенос. Мадури се наоѓа на 700 метри од источниот брег на островот Лефкада, спроти градот Нидри. Островот е обилно пошумен. Тој е околу 400 м во пречник.
Овој остров во приватно поседуван, во сопственост на семејството Валаоритис. Тоа било местото каде што пораснал Аристотелис Валаоритис, поет од 19 век. Сегашен сопственик е писателот Нанос Валаоритис. Вилата била главното место во филмот на Били Вајлдер од 1978 година, „Федора“.
Шумски гробишта (Киев)
Шумските гробишта  (украински: Лісовий цвинтар) се гробишта кои се наоѓаат во Киев, Украина.
Оваа некропола е една од најголемите во градот. Била основана во 1970 година. Името на гробиштата доаѓа од тоа што комплексот е опкружен од шума.
Гробиштата зафаќа површина од 142 хектари.
Дневникот на Ана Франк
Дневникот добил широко критичко и популарно внимание по неговиот превод на англиски јазик во 1952 година. Тој е напишан на холандски јазик и првично е објавен под насловот „''Тајниот анекс. Дневни белешки 14 јуни 1942 – 1 август 1944''“ (на Het Achterhuis. Dagboekbrieven van 14 Juni 1942 – 1 Augustus 1944) во Амстердам во 1947 година. Неговата популарност била инспирација за претставата „Дневникот на Ана Франк“ од 1955 година на сценаристите Фрeнсис Гудрич и Алберт Хекет, кои го прилагодиле и за екранизација во филмска верзија од 1959 година.
Ричард Сталман
Ричард Метју Сталман (англ. Richard Matthew Stallman), (р. 16 март 1953 година), познат и по својата кратенка „рмс“ (rms), е основач на движењето за слободен софтвер, проектот ГНУ (GNU) и Фондацијата за слободен софтвер. Сталман е познат програмер и „хакер“ и меѓу неговите најважни заслуги се вбројуваат GNU Emacs, GNU C Compiler и GNU Debugger. Тој е автор на ГНУ-овата општа јавна лиценца (GNU General Public License - позната под кратеница GNU GPL или GNU) која е најчесто употребувана лиценца за слободен Софтвер. Сталман се смета за еден од основачите на концептот на „копилефт“ (copyleft, „авторско лево“).
Од средината на 1990-тите години, Сталман се посветува на политичката кампања и просветителство за слободен софтвер и против патентирањето на софтверски идеи и ширење на законските основи за зголемување на авторските права. Као програмер и понатаму го одржува и подновува GNU Emacs. Сталман е скромен по природа и живее од донации за работата на Фондацијата за слободен софтвер. Своето време го поминува во подготовка и учество на конференции и семинари посветени на слободниот софтвер.
Предавање во Скопје
На 3 јуни 2010 во организација на Слободен софтвер Македонија, Сталман одржа предавање во хотелот Холидеј-Ин во Скопје на тема „Авторското право наспроти заедницата во ерата на компјутерските мрежи“ (Copyright vs. Community in the age of computer networks).
IC 437
IC 437 — галаксија во соѕвездието Телескоп, заведена во Новиот општ каталог на длабоконебесни тела.
Објектот бил предмет и на други истражувања, па освен како IC 437 се споменува и како ESO 186-17, FAIR 535.
Откривање
Објектот е откриен на 31 август 1904 година од страна на Ројал Харвуд Фрост.
Податоци од набљудување
Според морфолошката класификација на галаксиите, IC 437 е од видот SB0. Видливиот сјај со голо око изнесува 13,3 mag, а оној во рамките на интервалот од минималната до максималната честота 14,3 mag, додека површинскиот сјај изнесува 13,3 m/лм2. IC 437 има привидни димензии од 1,1' х 1'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 20 ч 14 м 2,9 с, а неговата деклинација, односно висината на лакот на тој агол, -52° 43' 20".
Други поделби
Проучување на IC 437 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 64325.
Етика
Етика — филозофска дисциплина која се занимава со проучување на моралот. Старогрчкиот филозоф Аристотел во своето дело Никомахова етика прв укажува на потребата на засебен филозофски ангажман врз моралот. Зборот „етика“ Аристотел го изведува од старогрчкиот збор етос со значење обичај или навика. Латинскиот еквивалент морес е пак корен на зборот морал. Како и повеќето поими во филозофијата, така и моралот е предмет на најразлични дефинирања. Но земајќи го предвид местото на етиката во еден филозофски систем, човечкото однесување е веројатно нејзиниот соодветен предмет на проучување. Според многумина, прашањето за доброто и злото е централно во етичките иследувања.
Поради проблемот на дефинирање, етиката честопати се преклопува со својата сродна филозофска дисциплина филозофската антропологија, која ја разгледува положбата на човекот во космосот. Теоријата на вредностите, наречена аксиологија, исто така има точки на допир со етиката, но главното разединување помеѓу двете се состои во тоа што етиката се занимава со специфичен вид вредности, односно моралните, за разлика од општиот збир вредности со кои се занимава аксиологијата.
Главната и пошироко прифатената поделба на етиката се состои од четири различни дисциплини: нормативна етика (се занимава со практичните последици и форми на морално делување), дескриптивна етика (уште позната како компаративна етика, се занимава со опис на конкретни дела, постапки, верувања), применета етика (градењето на соодветни системи на морално однесување во рамките на одредена дисциплина е нејзин главен интерес), мета-етика (мета-дисциплина која ги проучува етичките искази и (не)можноста за одредување на нивната вредност на вистинитост). Иако постојат мноштво мисловни текови повод клучните етички прашања, според моралниот стремеж најчесто се издвојуваат неколку поглавни етички текови: евдајмонизмот чиј главен стремеж е среќата; хедонизмот, кај кој задоволството е краен плод на моралното делување; користа соодвествува со утилитаризмот; и конечно прагматизмот, каде изнаоѓањето средства и начини за постигнување на делото е крајниот стремеж. Според изворот на моралот, а и притоа од двете главни сфаќања на моралот, произлегуваат хетерономната и автономната етика.
Џовани Бернодо
Џовани Бернодо (Giovanni Bernaudeau; р. во Фонтни ле Конт, Вандеја) — поранешен француски професионален друмски велосипедист, кој професионално настапувал од 2005 до 2015 година. Тој е син на поранешниот велосипедист и моментален спортски директор Жан-Рене Бернодо.
Грамади (Блатец)
Грамади  — археолошко наоѓалиште во виничкото село Блатец - населба со некропола од римско време.
На 1 км североисточно од селото, во подножјето на наоѓалиштето Кале, на површина од 2 хектара се среќаваат фрагменти од керамички садови, питоси и од покривни ќерамиди, како и градежен материјал.
Западно од Кале се гледаат камени конструкции од гробови со насоченост исток-запад.
Домброва (Новодвурски Округ)
Домброва (Dąbrowa) — село во општината Нашелск во Новодвурскиот Округ на Мазовското Војводство, средна Полска.
NGC 4332
NGC 4332 — спирална галаксија во соѕвездието Змеј, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 4332 се споменува и како UGC 7453, MCG 11-15-48, CGCG 315-33, IRAS 12204+6607.
Откривање
Објектот е откриен на 20 март 1790 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 4332 е од видот SBa. Видливиот сјај со голо око изнесува 12,2 m, а оној во рамките на интервалот од минималната до максималната честота 13,1 m, додека површинскиот сјај изнесува 13,3 m/лм2. NGC 4332 има привидни димензии од 2,1' х 1,5'.
Астрономски податоци
Објектот е од епохата Ј2000.0. Положбениот агол на објектот е во износ од 130°.
Ананес
Ананес (Ανάνες) (понекогаш наречени Карпи Ананес ) ― група од 7 мали ненаселени островчиња во Егејското Море во Грција, на периферијата на островската група Киклади. Тие се наредени во облик на полумесечина од југозапад кон север и ги опфаќаат најјугозападните острови на Кикладите. Најблиските острови се Милос и Антимилос на североисток и Фалконера на северозапад.
Возејќи ја г-ца Дејзи
Возејќи ја г-ца Дејзи е американска комедија/драма филм од 1989, адаптирана од истоимената претстава на Алфред Јухрај. Филмот е режиран од Брус Бирсфорд, Морган Фримен ја игра улогата на Хок Колбурн и Џесика Тенди ја игра улогата на г-ца Дејзи. Во филмот се обработува приказната за животот на г-ца Дејзи, односно нејзината гледна точка кон односите и емоциите со останатите луѓе, како и посетувањето на пријателите, синагога, фамилија, нејзините стравови и грижи во период од 25 години. „Возејќи ја г-ца Дејзи“ освоил пет оскари, меѓу кои и оскар за најдобар филм и оскар за најдобро адаптирано сценарио.
Ананес
Островите, заедно со блиските слично ненаселени Велопула и Фалконера се заштитени подрачја под мрежата Натура 2000.
NGC 4332
Други поделби
Проучување на NGC 4332 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 40133. Во рамките на атласот на длабокото небо, Уранометрија 2000.00, објектот припаѓа на групата означена со бројот 25; додека во Каталогот на основни ѕвезди (GSC) е групиран под бројот 4161. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 674.
Сред Село (Подгорци)
Сред Село — археолошко наоѓалиште кај струшкото село Подгорци. Претставува некропола од доцноантичко време.
Во селото, при изградбата на станбените објекти во 1947/48 г. биле откриени гробови градени од камени плочи.
Модемџии
Модемџии е назив за луѓето кои меѓу првите во Македонија се занимавале со електронски комуникации со помош на компјутер и модем, особено преку неколкуте локални ББС-и, како Извор, ИнФорма ЕИС, Санлајн и други.
Поврзувањето на интернет во Македонија (1995) истовремено довело до зенит и згаснување на модемџиството како појава. Во периодот меѓу 1995 и 1998 голем број луѓе се вклучија во дигиталните комуникации, но поради високите цени на пристап преку услужниците Унет и Македонски телекомуникации ги користеа ББС-ите како алтернативно средство за праќање е-пошта.
Користењето на интернет преку автоматско поврзување (преку TCP/IP протоколи вградени во оперативните системи) наместо преку програми кои бараа дополнителна вештина за поставување довело до омасовување на дигиталните комуникации, но и опаѓање на чувството на посебност кај модемџиите.
Дел од модемџиите беа вклучени и во активностите за создавање електронска музика и организирање на журки (трекер парти) и концерти, како и други забавни активности, меѓу кои и редовните дружења секоја сабота приквечер „во Бела“ и изборот на најдобра боза (Боздеј).
Ирин Дол (Блатец)
Ирин Дол  — археолошко наоѓалиште во близина на виничкото село Блатец - могила од римско време.
Се наоѓа на 4 км. североисточно од селото, на десниот брег на реката Осојница. Висока е 3 м, а во основата има пречник од 20 м. .
Балканска шах-табла
Балканската шах-табла (Melanargia larissa) е пеперуга од видов на шарени пеперуги. Пеперугата живее на Балканскиот Полуостров, Мала Азија и Кавказот, сè до Иран.
Опис
Пеперугата претпочита тревни површини, и шумски предели богати со тревна вегетација. Возрасните единки летаат од средината на мај до јули, една генерација годишно.
Распонот на крилјата е околу 52 мм. Оваа пеперуга може лесно да се препознае по шарениот бело-црн изглед. Оснсовата на пеперугата е бела исшарана со црни шари, кои се потемни кон краевите на крилјата.
Ларвите се хранат со растенијата Brachypodium.
Фанерозоик
Фанерозоикот е најмладиот еон во геохронолошката поделба на историјата на Земјата. Се смета дека започнал пред околу 545 милиони години, а трае и денес. Фанерозоикот е обележан со богатство и разновидност на растителниот и животинскиот свет. Како почеток на фанерозоикот е земено времето кога за првпат се појавиле животните со черупки.
Фанерозоикот е поделен на три ери:
Жабичин (Мазовско Војводство)
Жабичин (Żabiczyn) — село во општината Нашелск во Новодвурскиот Округ на Мазовското Војводство, средна Полска.
Стефани Беатриз
Стефани Беатриз Бишоф Алвизури (родена на 10 февруари 1981 година), позната професионално како Стефани Беатриз, е американска глумица. Таа е позната по улогата на детективот Роза Дијаз во хумористичната серија на НБЦ Бруклин девет-девет исто така ја играла Џесика во независната драма Краткорочно 12 (2013).
Ран живот и образование
Стефани Беатриз Бишоф Алвизури е родена во Неуквиен, Аргентина, ќерка на татко колумбиец и мајка боливијка. Таа пристигнала во САД на тригодишна возраст со нејзините родители и помладата сестра. Таа пораснала во Вебстер, Тексас, близу Хјустон и одела во средното училиште Клир Брук. Семејството било „прилично сиромашно“, што го лимитирало изборот на Беатриз на членување во училишниот хор, бидејќи тоа бил избор кој не чинел пари, за разлика од часовите по ликовна уметност или музичко. Уште на првиот час, наставникот ја обесхрабри Беатриз да продолжи понатаму и затоа Беатриз се пријавила на говор и дебата. Таму имала можност да се појави во претстави. Нејзината прва улога била негативец во претставата, а откако соученик ја погрешил за некој друг за време на целото шоу, сфатила дека има способност преку глума да се трансформира во некој друг. Ова ја поставило на патот на драмските уметности.
Беатриз присуствувала на женскиот колеџ Стивенс во Мисури. Дипломирала во 2002 година. Потоа се преселила во Њујорк за да се занимава со глума. Таа живее во Лос Анџелес од 2010 година.
Кариера
Од 2013 година, таа ја толкува улогата на детективката Роза Дијаз во серијата на „Фокс“ и „ Ен-Би-Си “, Бруклин девет-девет, акциона комедија, серија заснована на полицајците од полициската станица во Бруклин. Во 2019 година, таа ја режирала епизодата од шестата сезона „Тој рече, рече таа“.
Беатриз глумела во улогата на Бони, во независниот игран филм „Светлината на Месечината“, по сценарио и режија на Џесика М. Томпсон. Филмот бил премиерно прикажан на филмскиот фестивал Јужно од Југозападот во 2017, каде ја добила наградата на публиката во конкуренцијата за наративна игра. Таа добила многу позитивни критики за нејзината изведба, а Холивуд репортер изјавиле дека „Беатриз нуди моќна ... непоколеблива, автентична изведба“, додека „ Варајети“ истакнале дека филмот е „вознемирувачки ефикасен“, а глумата на Беатриз е „стручно избалансирана и проценета“. " Од 2018 година, таа го позајмува гласот на Џина Казадор во 5-тата сезона на БоЏек Коњаник (анг. BoJack Horseman).
Било објавено во 2019 година, дека таа ќе се појави во филмската адаптација на мјузиклот „ На височините “, добитник на наградата Тони на Лин-Мануел Миранда
Сексуалност и брак
Беатриз првенствено имала насетувања дека таа е романтично склона кон жените и мажите кои започнале на возраст околу 12 или 13 години.
Иако во суштина долго време нејзините пријатели и семејството знаеле за нејзината сексуална ориентираност, во јули 2016 година, во случајна афирмација на туѓа бисексуалност на Твитер, Беатриз излегла пред пошироката јавност како бисексуалка. Беатриз исто така се идентификува како квир.
Во октомври 2017 година, Беатриз ја објавила својата свршувачка со колегата глумец Бред Хос. Беатриз и Хос се венчале на 6 октомври 2018 година.
Утилитаризам
Утилитаризмот (потекнува од латинскиот збор utilis што значи корисен) е филозофско етичко учење кое ја фаворизира користа и добивката како највисоко добро за поединецот или групата. Доброто, според оваа школа, се наоѓа во среќата и задоволството.
Историјат на утилитаризмот
Корените на утилитаризмот како филозофски правец ги поставил Дејвид Хјум, но понатаму се дообликува со учењата на англиските мислители Џереми Бентам и Џон Стјуарт Мил.
Џон Стјуарт Мил е автор на делото „Утилитаризам“ (првпат издадено во 1861). Неговото учење отскокнува и значително се разликува од останатите утилитаристи, бидејќи тој како највисоко добро ја смета културната и духовната среќа на човекот. Исто така, тој вели дека политичкото дејство треба да се води од „принципот на слободата“, односно дека на секој човек мора да му се гарантира тотална слобада, која нема да се коси со слободата на другите, како секој би ја максимизирал сопствената среќа.
Класичната утилитаристичка теорија на Бентам и Мил, влијаеше многу во развојот на концептот на консеквенционализмот. Исто така, утилитаризмот во одреден дел е имплементиран во либертаријанската (слободарска) филозофија, како и во одредени домени на социјалистичките теории.
Познати утилитаристи се Вилијам Годвин, Џејмс Мил, Хенри Сиџвик, а од модерната школа претставници се Ричард М. Хејр и Питер Сингер.
Видови утилитаризам
Негативниот утилитаризам ја промовира идејата за заштита од најголемото зло за најголем број луѓе. Една од порадикалните негативно – утилитаристички теории вели дека најефективен и најбрз начин да се спречат злото и болката е да се нанесе токму најголемото зло на човештвото – да се уништи во целина.
Субјективниот утилитаризам (или утилитаризам на преференците) пак, вели дека секој човек различно ја доживува користа и доброто, но сепак рационализмот и репутацијата ги става пред хедонизмот на списокот на задоволства.
Утилитаризмот на другите видови, е правец кој животните ги смета за еднакви на луѓето од аспект на доброто кое го заслужуваат. Питер Сингер истакнува дека страданието на животните во прехранбената индустрија е повеќекратно посурово од она во природата. Затоа, ова учење е блиско со вегетаријанството и претставува еден вид прагматична филозофија.
Утилитаризмот и религијата
Утилитаризмот и религијата не се исклучуваат меѓусебно, односно возможно е човек во исто време и да биде верник и притоа да се води од утилитаристички принципи. Според одредени теоретичари, голем број религии се засноваат токму на утилитаризмот, со мали отстапки.
Биолошко објаснување на утилитаризмот
Според одредени тврдења, социобиологијата, односно погледите за социјалната еволуција на човештвото, во добар дел кореспондираат токму со утилитаристичките постулати. Според Питер Сингер, човекот, од самиот свој почеток е воден од своите и интересите на групата, бидејќи тој морал да ги запази кохезијата и соработката како есенцијални за сопствениот напредок. Впрочем, во секое донесување одлуки, уште од времето на собирачите и ловците, луѓето морале да ги ценат меѓусебно своите интереси, што е темел на утилитаристичкото размислување. Следствено, утилитаристичкиот начин на размислување и однесување е вроден манир на човекот, и е негово неотуѓива одлика.
NGC 4333
Објектот бил предмет и на други истражувања, па освен како NGC 4333 се споменува и како MCG 1-32-34, CGCG 42-65, VCC 637, NPM1G +06.0337.
Откривање
Објектот е откриен на 13 април 1784 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 4333 е од видот SBab. Видливиот сјај со голо око изнесува 13,6 m, а оној во рамките на интервалот од минималната до максималната честота 14,4 m, додека површинскиот сјај изнесува 12,8 m/лм2. NGC 4333 има привидни димензии од 0,8' х 0,7'.
Астрономски податоци
Објектот е од епохата Ј2000.0. Положбениот агол на објектот е во износ од 171°.
Други поделби
Проучување на NGC 4333 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 40217. Во рамките на атласот на длабокото небо, Уранометрија 2000.00, објектот припаѓа на групата означена со бројот 193; додека во Каталогот на основни ѕвезди (GSC) е групиран под бројот 288. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1560.
Петроградски совет
Петроградскиот совет на работниците и војниците (руски: Петроградский совет рабочих и солдатских депутатов) претставувал советски работнички совет со седиште во Петроград, денешен Санкт Петербург кој бил формиран во 1917 година по Февруарската револуција.
Овој совет имал голема улога за време на Руската револуција, и претставувал најголемиот соперник на Привремената руска влада.
Калајџиево (Блатец)
Калајџиево  — археолошко наоѓалиште во близина на виничкото село Блатец - населба и могила од римско време.
Се наоѓа на 5 км југоисточно од селото, на левиот брег на Блатечка Река, на простор од 4 хектара. На површината се среќаваат фрагменти од ќерамички садови, а според исказите на А. Чекани од Блатец, биле најдени метални делови од запрежна кола.
Могилата е оштетена така што не можат да се одредат димензиите. .
Антимилос
Антимилос (Αντίμηλος) ― грчки остров на Кикладите, 21 км северозападно од Милос. Административно е дел од општината Милос. Антимилос е ненаселена маса од трахит (висина од 671 м), често наречена Еримомилос (Пустински Милос). Станува збор за вулкански остров и кратерот се уште е очигледен. Античките жители го преобразиле кратерот во отворен резервоар за дожд. На островот живее ретка варијација на обичната коза, наречена Capra aegagrus pictus. Таа е слична, но не иста како критската коза позната како „ кри-кри “ (Capra aegagrus creticus).
Историја
Според толкувањето на Хомеровата „Одисеја“, тоа е островот на богот на сонцето Хелиј, каде што придружниците на Одисеј го заклале светиот добиток на богот на сонцето. Претходно, островот бил познат и по името Ефира (Έφυρα) или Ефора (Έφορα, што значи „караула“), бидејќи можело да се набљудува морето од највисоката точка на долги растојанија.
Населување во праисторијата може да се претпостави поради остатоци од ѕидови и врвови од стрели направени од обсидијан пронајдени на островот. Пронајдени се и остатоци од цистерна најверојатно од римско или ранохристијанско потекло.
IC 438
IC 438 — галаксија во соѕвездието Телескоп, заведена во Новиот општ каталог на длабоконебесни тела.
Објектот бил предмет и на други истражувања, па освен како IC 438 се споменува и како ESO 186-19.
Откривање
Објектот е откриен на 31 август 1904 година од страна на Ројал Харвуд Фрост.
Податоци од набљудување
Според морфолошката класификација на галаксиите, IC 438 е од видот SBc. Видливиот сјај со голо око изнесува 14,1 mag, а оној во рамките на интервалот од минималната до максималната честота 14,8 mag, додека површинскиот сјај изнесува 13,8 m/лм2. IC 438 има привидни димензии од 1,1' х 0,9'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 20 ч 14 м 41,9 с, а неговата деклинација, односно висината на лакот на тој агол, -53° 27' 31". Положбениот агол на објектот е во износ од 4°.
Други поделби
Проучување на IC 438 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 64342.
Користена литература
"Southern Galaxy Catalogue", Austin, Texas: University of Texas (Catalog)
Зинаида Гречани
Зинаида Гречани (родена на 7 февруари 1956 година ) е молдавски политичар. Таа била претседател на молдавскиот парламент од 8 јуни 2019 до 26 јули 2021 година. Грчеании претходно била и премиер на Молдавија од 31 март 2008 година до 14 септември 2009 година. Таа ја водеше Партијата на социјалистите на Република Молдавија (ПСРМ) од 2016 до 2020 година, а претходно била член на Партијата на комунистите на Република Молдавија (ПЦРМ). Таа била првата жена премиер на Молдавија и била втората жена комунистички шеф на влада во Европа, а првата била премиерката Милка Планинц на Југославија. Таа е позната меѓу нејзините колеги во ПСРМ како „Молдавската Маргарет Тачер“.
Ран живот
Грчеани била родена во Томската област во Сибир во Руската СФСР на Советскиот Сојуз. Нејзините родители, Мариоара Урсу (1918–1993) и Петреа Бујор (1906–1996), биле депортирани во 1951 година од Котјужени во северот на Молдавија за време на операцијата „Север“, бидејќи биле Јеховини сведоци. Нејзиниот брат починал за време на депортацијата. Зинаида Грчеании и нејзините родители се вратиле во Котјужени дури во 1968 година. Таа била крстена како православна од нејзината баба од мајчина страна.
Дипломирала на Финансискиот и економски колеџ во главниот град Кишинев и на Државниот универзитет на Молдавија.
Грчеани е во брак со Алексеј Грчеани и има две деца.
Кариера
Во средината на 90-тите таа била вработена како раководител на Секторот во Министерството за финансии. Била заменик министер за финансии од 2000 до 2001 година и прв заменик министер за финансии од 2001 до 2002 година. Претседателот Владимир Воронин ја назначил за привремен министер за финансии на 8 февруари 2002 година, а потоа ја назначил за министер за финансии на 26 февруари 2002 година како единствена жена во кабинетот. По три години на оваа позиција, таа била назначена од Воронин за прв потпретседател на Владата на Молдавија на 10 октомври 2005 година. Во летото, таа победила на изборите во Кишинев во 2005 година, но тие биле прогласени за неважечки поради слабиот одѕив.
Премиер
По оставката на премиерот Василе Тарлев на 19 март 2008 година, претседателот Владимир Воронин ја номинирал Грчеани за премиер. Кабинетот на Зинаида Грчеани бил одобрен од Парламентот на 31 март; добил 56 гласа „за“ од вкупно 101 член на Парламентот. Според Грчеани, непосреден фокус на нејзиниот кабинет ќе биде „слободата на медиумите, активен дијалог со граѓанското општество и независното правосудство“. Таа го зголемила бројот на жени министри од 2 на 5 (25 проценти) и ги ажурирала законите за полова еднаквост.
Грчеани поднела оставка на 9 септември 2009 година, наведувајќи дека не може да ги извршува функциите премиер и член на парламентот во исто време. На 10 септември 2009 година, претседателот на Молдавија Владимир Воронин потпишал декрет со кој го назначил министерот за правда Виталиј Пирлог за вршител на должноста премиер од 14 септември до формирањето на новата влада.
Настаните од 7 април 2009 година
Зинаида Гречани, премиерката на Република Молдавија, во врска со настаните од 7 април 2009 година, станала позната во јавноста по нејзините симболични изјави дека полицајците се подготвени да го употребат оружјето против демонстрантите и дека: „Организаторите на најголемиот криминал се подготвени да ги искористат децата во следните денови. Ако тоа се случи, ќе биде многу тешко да се избегнат жртви. Полицијата ќе ги искористи сите неопходни мерки за одбрана на уставноста, вклучително и оружјето“. Шест години подоцна, во април 2015 година, Грчеани во ТВ-емисијата на Интерпол, емитувана од ТВ7, изјавила дека постапила правилно кога во 2009 година изјавила дека „ќе има крвопролевање“.
Во истрагата за настаните од 7 април, Зинаида Гречани останала во историјата со својата изјава со која ги молела „мајките во земјата“ да ги чуваат своите деца дома поради оружјето што морало да се користи. Во врска со ова, таа била сослушана еднаш од обвинителите, но и тогаш само како сведок.
Претседателски избори во Молдавија, мај-јуни 2009 година
Нејзината партија победила на изборите во април 2009 година со 49,48% од гласовите и таа освоила едно од 60-те места на ПЦРМ во молдавскиот парламент. Таа двапати била неуспешен кандидат на ПКРМ за претседател на Молдавија, на 20 мај и 3 јуни 2009 година, кога ѝ фалел само еден глас за да го добие потребниот минимум од 3/5 (61) гласови. Во двата круга, алтернативни машки кандидати биле исто така номинирани од ПКРМ и освоиле 0 гласови, доколку Гречани ги освоила сите 60 гласови на Комунистичката партија.
Напуштање на ПКРМ и приклучување кон ПСРМ
Во есента 2011 година, Зинаида Гречани, заедно со Игор Додон, ја напуштиле ПЦРМ и се приклучиле на Партијата на социјалистите (ПСРМ) предводена од Вероника Абрамчиуц. Во 2011 година Игор Додон станал партиски лидер и на оваа функција останал до 2016 година. По изборот за претседател на Република Молдавија, вршител на должноста лидер на Партијата на социјалистите станала Зинаида Гречани, која на 18 декември 2016 година била официјално избрана за претседател на партијата. На изборите од 30 ноември 2014 година, Зинаида Гречани била на првото место на изборната листа на ПСРМ.
Последователна кариера
Таа се кандидирала за градоначалник на Кишинев на локалните избори во 2015 година, каде што напредувале во вториот круг против актуелниот претседател Дорин Чиртоака. На крајот таа била неуспешна, губејќи со 46,56% од гласовите наспроти Чиртоака кој победил со 53,46% од гласовите на 28 јуни.
Увоз на електрична енергија
Зинаида Грчеании и Игор Додон биле вмешани во договарачка шема за увоз на електрична енергија и станале предмет на жалба поднесена до Канцеларијата на јавниот обвинител. Од 1 јуни 2008 година, Молдавија купувала струја од Украина по цена што била за 10% повисока од онаа што била платена во мај. Првиот вицепремиер Игор Додон ја објавил новата цена како „извонреден успех“, образложувајќи дека првично украинската страна барала зголемување од 50%. Меѓутоа, во ходниците во Кишинев се зборувало за тоа дека поскапувањето е направено во корист на компанија регистрирана во Унгарија зад која ќе стојат лица делегирани од раководството на Молдавија и Украина. По „преговорите“, во украинската шема за увоз бил вклучен и приватен посредник. Во меѓувреме, енергетските експерти добиле повеќе официјални информации од АНРЕ, кои покажале дека пред само една година компанијата посредник од разликата во цената на енергијата добила добивка од над 14,5 милиони долари. Владата била одговорна за увоз на струја. А според одредбата потпишана од тогашната премиерка Зинаида Гречани, преговарачката група за потпишување на договорот за снабдување со електрична енергија во Украина била составена од Игор Додон, кој во тоа време бил министер за економија, Александр Гусев, директорот на Енергоком и од Марку Римиш од Moldelectrica.
Кредити од БЕМ
Во 2008 година, Зинаида Грецании била министерка за финансии, а нејзиниот сопруг Алексеј бил член на Управниот одбор на Фабриката Вин Којусна, компанија која зела кредит од Банка де Економи (БЕМ) во износ од 1,63 милиони евра и 500.000 американски долари. За семејството Грчеании не било проблем да го добијат овој заем, дотолку повеќе што Министерството за финансии било одговорно за државниот пакет средства на БЕМ. Две години претходно, во 2010 година, фабриката Којусна банкротирала, а во 2011 година одредена фирма „Алсвит-принт“, основана од оф-шор компанија контролирана од Алексеј Гречани, го купил имотот на фабриката, заложен во банка, со уште еден кредит од 40 милиони МДЛ исто така склучен од БЕМ. Една година по отпочнувањето на процесот на ликвидација на БЕМ, износите што произлегле од продажбата на средствата и имотот на банката биле незначителни. Најскапоцената продажба на аукцијата била на Фабриката за вино Којусна која се нашла пред суд откако Алексеј Гречани, сопругот на поранешната премиерка и актуелна лидерка на социјалистите Зинаида Гречани, не вратил десетици милиони МДЛ.
На 15 јули 2019 година, лидерот на ПЛ, Дорин Чиртоаца, презентирал неколку документи според кои се покажало дека Зинаида Грчеании била вклучена во добивањето на кредитите на БЕМ, кои не биле вратени. Тој побарал од Зинаида Грчеании да поднесе оставка од функцијата претседател на молдавскиот парламент, обвинувајќи ја за вмешаност во банкарска измама.
Интегритет
Пред парламентарните избори на 28 ноември 2010 година, Граѓанската иницијатива за чист парламент, која составила листа на кандидати со проблеми со интегритетот, забележала дека поради министерката за финансии, Зинаида Грчеании, Молдавија била осудена пред Европскиот суд за човекови права во случајот со фирмата „Понуда плус“, поради што државата требала да плати отштета и неподмирени долгови кон компанијата во износ од 2,5 милиони евра.
Наводи
<references group="" responsive="0">
Блел Кадри
Блел Кадри (Blel Kadri; р. во ) — француски професионален друмски велосипедист, кој последно возел за UCI World Tour екипата.
Распоред на резултатите на големите трки
СО = се откажал; — = не учествувал
Стрептококен фарингитис
Стрептококен фарингитис или  стрептококно воспаление на грлото  е болест што ја предизвикува бактерија наречена „стрептокок од група А“. Стрептококното воспаление се одразува на грлото и на крајниците. Крајниците се две жлезди во грлото, одзади во устата. Стрептококното воспаление на грлото може да се одрази и на гласовниот апарат (ларинкс, грклан). Чести симптоми се треска, болка во грлото (уште наречено и воспалено грло) и отечени жлезди (наречени лимфни јазли) во вратот. Стрептококното воспаление на грлото предизвикува 37% од воспаленијата на грло кај децата.
Стрептококното воспаление на грлото се пренесува преку близок контакт со болно лице. За да се утврди со сигурност дека тоа лице има стрептококно воспаление на грлото, потребно е да се испита брис од грлото, наречен стрептококна култура. Дури и без ова испитување, стрептококното воспаление на грлото може да се препознае по симптомите. Антибиотикот може да му помогне на болниот од стрептококно воспаление на грлото. Антибиотиците се лекови што ги убиваат бактериите. Се користат, главно, за да се спречи компликација како ревматска треска, како и да го скратат времетраењето на болеста.
Знаци и симптоми
Вообичаени симптоми на стрептококното воспаление на грлото се: отечено грло, температура повисока од 38 °C (100.4 °F), гној (жолта или зелена течност што содржи мртви бактерии и бели крвни зрнца) на крајниците, како и отечени лимфни јазли.
Може да има и други симптоми, како:
Лицето што има грло воспалено од стрептокок ќе покаже симптоми еден до три дена откако ќе биде во допир со заболено лице.
Причинители
Стрептококното воспаление на грлото е предизвикано од еден вид на бактерија што се нарекува бета-хемолитичен стрептокок од група А (GAS). И други бактерии или вируси може да предизвикаат отечено грло. Луѓето се заразуваат со стрептокок при директен и близок допир со заболено лице. Болеста многу полесно се шири кога луѓето се во непосредна близина еден со друг. Примери за луѓе во непосредна близина се оние во војска или во училишта. Бактеријата GAS може, со сушење, да стане прав, а потоа не може да ги заразува другите. Ако во околината се задржат влажни бактерии, тие можат да ги заразуваат луѓето до 15 дена. Влажни бактерии има на предмети како четкичка за заби. Бактериите можат да живеат и во храна, но тоа е невообичаено. Оние што ја јадат таа храна може да се разболат. Дванаесет отсто од децата без симптоми на стрептококно воспаление, обично ја имаат бактеријата GAS во грлото.
Дијагноза
Со список наречен изменета пресметка „сентор“ (Centor), лекарите одлучуваат како да ги лекуваат заболените со отечено грло. Пресметката „сентор“ има пет клинички мерења или посматрања. Ја покажува веројатноста поединецот да има стрептококно воспаление на грлото.
По еден бод се дава за секој од овие критериуми:
Лабораториски испитувања
Тестот наречен стрептококна култура од грло е главниокт начин да се дознае дали лицето има стрептококно воспаление на грлото. Тестот е точен во 90 до 95 проценти од случаите. Има уште еден тест, брз тест за стрептокок или RADT. Брзиот тест за стрептокок е побрз од правењето стрептококна култура од грлото, но болеста ја наоѓа прецизно во 70 отсто од случаите. И двата теста покажуваат кога лицето нема стрептококно воспаление на грлото. Тоа го покажуваат прецизно во 98 отсто од случаите.
Правењето стрептококна култура или брз тест за стрептокока покажува дали кај болниот има стрептококно воспаление на грлото. Кај оние што немаат симптоми, не треба да се прават испитувања со стрептококна култура или брз тест за стрептокока, бидејќи одредени поединци обично ја имаат бактеријата стрептокока во грлото, но без лоши резултати. Ним не им е потребно лекување.
Спречување
Некои поединци почесто имаат стрептококно воспаление на грлото. Воспалението кај нив може да се спречи со отстранување на крајниците. Ако поединецот има три или повеќепати во годината стрептококно воспаление на грлото, постои добра причина да се отстранат крајниците. Погодно е и да се чека.
Лекување
Стрептококното воспаление на грлото обично трае неколку дена без лекување. Обично, со лекување со антибиотици, симптомите ќе исчезнат 16 часа побрзо. Главна причина за лекување со антибиотици е да се намали ризикот од посериозно заболување, како, на пример, срцево заболување познато како ревматска треска или насобирање на гној во грлото познато како ретрофарингијално загнојување. Антибиотиците добро делуваат ако се дадат во рок од 9 дена откако почнале симптомите.
Лекови за болка
Болката што ја предизвикува стрептококното воспаление на грлото може да се намали и со лекови за олеснување на болка. Такви лекови обично се NSAID или парацетамол што е познат и како ацетаминофен. Корисни се и стреоиди, како и вискозен лидокаин. Кај возрасни може да се користи и аспирин. Кај деца не е добро да се дава аспирин, бидејќи ја зголемува веројатноста кај нив да се развие Рејов синдром.
Антибиотски лекови
Пеницилин V е најчестиот антибиотик што се користи во Соединетите Американски Држави за стрептококно воспаление на грлото. Лекот е популарен затоа што е безбеден, добро делува и не чини многу пари. Во Европа обично се користи амоксицилин. Во Индија е поверојатнно болните да добијат и ревматска треска. Поради тоа, вообичаено се лекува со инјектиран лек познат како бензатин пеницилин G. Антибиотиците го скратуваат просечното времетраење на симптомите. Просечното времетраење е од три до пет дена. Антибиотиците го намалуваат за еден ден. Овие лекови го намалуваат и ширењето на болеста. Лековите, главно, се користат за да се избегнат ретки компликации. Такви се ревматска треска, осипи илиинфекции. Добрите ефекти на антибиотиците треба да се урамнотежени со можните несакани ефекти. Можно е антибиотската терапија да нема потреба да им се дава на здрави возрасни лица што имаат лоша реакција на лекот. Антибиотиците се користат за стрептококно воспаление на грлото многу почесто отколку што се очекува поради тоа колку тоа е сериозно и брзината со која се шири. Лекот еритромицин (и други лекови, наречени макролиди) треба да се користат кај оние што имаат лоши алергии на пеницилин. Цефалоспорините може да се користат кај оние со поблаги алергии. Стрептококните инфекции можат да доведат до отекување на бубрезите (акутен гломерулонефритис). Антибиотиците не ги смалуваат шансите за појава на оваа состојба.
Прогноза
Симптомите на стрептококното воспаление на грлото обично се подобруваат, со или без лекување, за околу три до пет дена. Лекувањето со антибиотици го смалува ризикот од потешки болести. Тие го отежнуваат и ширењето на болеста. Децата може да се вратат на училиште 24 часа по примање на првата доза од антибиотиците.
Од стрептококното воспаление на грлото може да се предизвикаат следните сериозни проблеми:
Епидемиологија
Стрептококното воспаление на грлото е вклучено во поопштата категорија на отечено грло или фарингитис. Околу 11 милиони луѓе годишно се болни од отечено грло во САД. Повеќето случаи на стрептококно воспаление на грлото се предизвикани од вируси. Бета-хемолитичкиот стрептокок од бактериската група А предизвикува од 15 до 30 проценти од случаите на отечено грло кај децата. Кај возрасните, пак, предизвикува воспалено грло кај 5 до 20 проценти од случаите. Случаите обично ги има во доцна зима или рана пролет.
Кале (Блатец)
Калe  — археолошко наоѓалиште во близина на виничкото село Блатец - градиште од римско време.
Лежи источно од селото, на висок рид со надморска височина од 1.037 м. Издигнато над Блатечка Река.
На зарамнетото плато, кое има димензии од 80 × 50 м., се наоѓаат остатоци од бедем граден од камен и варов малтер.
Егзистенцијализам
Настанок на Егзистенцијализмот
Предвесници на оваа филозофија се Кјеркегор и Ниче, чија филозофија е поврзана со егзистенцијата на човекот. Големо влијание врз овие филозофски идеи извршиле: Блез Паскал, Шелинг, Шопенхауер, како и Достоевски, Франц Кафка и феноменолoгијата на Хусерл. Егзистенцијализмот се појавува во средината на XX век меѓу група на особено значајни мислители. Таа најпрво се појавува во Германија, а подоцна во разни варијанти и во другите земји во Европа, во текот на Втората светска војна станува популарна, а по неа во Франција станува мода и култура. Најзначајни автори се Жан Пол Сартр, Карл Јасперс, Мартин Хајдегер и други. Со мали разлики се диференцираат два правци: филозофија на егзистенцијата и егзистенцијализам.
Филозофија на егзистенцијата
Филозофијата на егзистенцијата (лат. постење, конкретно живеење) претставува реакција во однос на позитивизмот и неговиот оптимизам во науката, во однос на техниката, просперитетот и хуманоста на индустриското општество. Се противставува на рационализмот и филозофијата на апсолутот. За оваа филозофија суштината на нештата се наоѓа во единичната егзистенција (битувањето) на човекот и неговото место во светот, притоа укажува на разнебитеноста и несигурноста кај човекот, што произлегуваат од светот во којшто живее. Човекот е сред светот, кој го збунува и плаши, тој има сомневања и е опкружен од опасности. Поради тоа се чувствува осамен и напуштен, препуштен на самиот себеси, без основа за постоење, а истовремено има одговорност што произлегува од неговата слобода.
Поимот егзистенција
Поимот егзистенција се сретнува уште кај Платон и Аристотел, а посебно се развива од схоластичката средновековна филозофија. Поимот егзистенција определува постоење на некое единично нешто, но притоа и во единичното нешто, вистинито е она што е општо. Општото (есенцијата) е она што е суштествено за сите истородни нешта. Оттука, во егзистенцијата на единката е вистинито само она коешто и во колкава мера ги содржи општите начела, суштествените својства на човекот. Филозофијата на егзистенцијата има специфичен, сосема нов пристап кон егзистенцијата. Таа егзистенцијата на човекот ја сфаќа како посебна специфична форма на постење, кое се разликува од постоењето на другите нешта во светот. Пред се:
Личноста на човекот не може докрај да се разбере научно и рационално, таа не може да се третира како предмет на сознанието како другите нешта. Човековото постоење во светот е посебен начин на постоење. Личноста има слобода на избор, неговото постоење е неповторливо, конечно. Основните својства на човековата егзистенција се наречени егзистенцијалии, и тие се индивидуалноста, индетерминизмот и историчноста. Егзистенцијалите не можат да се осознаат со научен метод и рационалност. Оттука за да се проникне во егзистенцијата во нејзината срцевина и сушност, егзистенцијализмот се служи со поими како што се: очај, страв, мачнина, пораз, пад, закана, досада, проклетство, смрт, апсурд, ништост итн. Со тоа егзистенцијалната ситуација на човекот се опишува како еднократна, лична и минлива. Оваа филозофија во зависност од пристапот кон егзистенцијата се јавува во две варијанти:
Филозофија на егзистенцијата
Најголеми претставници на овој правец се Карл Јаспер и Габриел Марсел. Карл Јаспер е еден од најзначајните филозофи од оваа ориенатција. Јаспер разликува темелни области на филозофирањето како трансцендирање (преминување преку) на објективно даденото:
Основната теза во учењето на Јасперс е дека егзистенцијата е остварување на вечноста во времето, а таа како таква не може предметно да се осознае, т.е. да се мисли, самата егзистенција е секогаш воздржување пред неискажливото.
Егзистенцијална филозофија
Најголем претставник на овој правец е Мартин Хајдегер. Во својата филозофија тој се запрашува за битието. Според Хајдегер, испитувањето на егзистенцијата (која е во времето), т.е. на самата човекова опстојба (да се биде), е подготовка за прашување на самото битие. Да се мисли што е тоа битието може само ако човековата суштина се премислува како ек - систенција (како отвореност за вистината на битието како дом на битието). Посебно Хајдегер се занимава со испитување и објаснување на категориите на проблематичното човеково постење во современата епоха, загриженост, дело, смрт и др.